Да се лепо снива
Свети, види, види мене,
Сви анђели, чувајте ме
Док ми тело препочине,
Док ми душа не погине.
Крстом лежем,
Крстом устајем,
Крсту се предајем;
Крст ме чува до по ноћи,
Сви анђели од по ноћи,
Сам бог до века,
Мати божја до света. -
Крст на небу,
Крст на земљи:
Крсти, боже, место моје,
Где ја спим
Да добар санак сним .

Референце

Извор 

Б.М. 1875. Српске народне песме. Панчево, Наклада и штампарија браће Јовановића. стр. 52.

Српска народна поезија
Бранко Мушицки - Српске народне песме
Женске народне песме